open-index/open-wikipedia-markdown huggingface dataset:
கருந்தலை காட்டுச்சில்லை

**கருந்தலை காட்டுச் சில்லை** (black-headed bunting) என்பது ஒருவகைப் பறவையாகும். இப்பறவை தென்கிழக்கு ஐரோப்பா, ஈரானின் கிழக்கு ஆகிய பகுதிகளில் காணப்படுகிறது. இது இந்தியாவுக்கு பனிக்காலத்தில் வலசை வரும் பறவையாகும்.
## விளக்கம்
இப்பறவை  சிட்டுக்குருவியைவிட பெரியதாகவும், பார்க்க கூம்பலகன் போலவும் இருக்கும். இதன் அலகு அமைப்பும் அவ்வாறே இருக்கும். ஆனால் உடலும், வாலும் நீண்ட தோற்றமுடையதாக இருக்கும்.
பெண்பறவைகள் மஞ்சள் கலந்த தவிட்டு நிறத்தில் இருக்கும்.
## மேற்கோள்கள்

பகுப்பு:இந்தியப் பறவைகள்
பகுப்பு:சில்லைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:ஐரோப்பியப் பறவைகள்
பகுப்பு:தெற்காசியப் பறவைகள்
பகுப்பு:மேற்கு ஆசியப் பறவைகள்
தஞ்சாவூர் வரதராஜப்பெருமாள் கோயில்

**தஞ்சாவூர் வரதராஜ பெருமாள் கோயில்** என்ற நிலையில் இரு கோயில்கள் உள்ளன. ஒரு கோயில் கீழ ராஜ வீதியில் உள்ளது. மற்றொரு கோயில் தஞ்சாவூரின் மையப்பகுதியில் வரதராஜ பெருமாள் கோயில் தெருவிலும் அமைந்துள்ளது.

## கீழ ராஜ வீதி
இக்கோயில் இரண்டாம் சரபோஜி மன்னரால் திருப்பணி செய்யப்பெற்றது.  ராஜகோபுரத்தைக் கடந்து உள்ளே செல்லும்போது கொடி மரம் மற்றும் கருடாழ்வாரைக் காணலாம்.  வலப்புறம் நாகர், இடப்புறம் விநாயகர் உள்ளனர். கருவறையின் முன்பாக இரு புறமும் துவார பாலகர்கள் காணப்படுகின்றனர். இடப்புறம் அம்மன் சன்னதி முன்புறம் இரு துவாரபாலகிகள் உள்ளனர். இக்கோயிலில் காணப்படும் இரு சன்னதிகளுக்கும் தனித்தனி வாயில்கள் உள்ளன. இரு சிறிய ராஜகோபுரங்களைக் கொண்டு இக்கோயில் அமைந்துள்ளன. பெருமாள் சன்னதியிலிருந்து தாயார் சன்னதிக்கும், தாயார் சன்னதியிலிருந்து பெருமாள் சன்னதிக்கும் செல்லலாம். 

### மூலவர்
கருவறையில் ஸ்ரீதேவி பூதேவியுடன் வரதராஜ பெருமாள் உள்ளார்.

## நவநீத சேவை
நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர்.  அந்த கோயில்களில் இந்த கோயிலும் ஒன்றாகும்.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். 

## வரதராஜ பெருமாள் கோயில் தெரு

முன் வாயிலைக் கடந்து உள்ளே செல்லும்போது பலிபீடம், கொடி மரம் உள்ளன. அடுத்து கருடாழ்வார் சன்னதி உள்ளது. முன்மண்டபம், கருவறை, விமானம் போன்றவை இக்கோயிலில் உள்ளன. முன்மண்டபத்தில் பெருமாளின் தசாவதாரங்கள் காணப்படுகின்றன.கருவறைக் கோஷ்டத்தில் விநாயகர், நரசிம்மர், விஷ்ணு துர்க்கை உள்ளனர். கருவறையின் பின்புறம் ஆஞ்சநேயர் சன்னதி உள்ளது. திருச்சுற்றில் துளசி மாடம் உள்ளது.இக்கோயிலின் இக்கோயிலின் குடமுழுக்கு ஆகஸ்டு 20, 2015 அன்று நடைபெற்றது. 

### மூலவர்
கருவறையில் வரதராஜ பெருமாள், பூதேவி, ஸ்ரீதேவியுடன் உள்ளார். மூவரும் நின்ற கோலத்தில் உள்ளனர்.

## மேற்கோள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
எஸ். ராமகிருஷ்ணன் (க்ரியா)

**எஸ். ராமகிருஷ்ணன்** என்ற **க்ரியா ராமகிருஷ்ணன்** (இறப்பு: நவம்பர் 17, 2020) முன்னோடித் தமிழ்ப் பதிப்பாளர் ஆவார். தமது க்ரியா பதிப்பகம் மூலம் க்ரியாவின் தற்காலத் தமிழ் அகராதி உள்ளிட்ட முக்கியமான பல நூல்களைப் பதிப்பித்துள்ளார். சோதனை முயற்சிகள், செம்மையாக்கம், புதிய தொழில்நுட்பங்களைப் புகுத்துதல் முதலானவற்றில் இவர் காட்டிவரும் ஈடுபாடு, பங்களிப்பு காரணமாக தமிழ்ப் பதிப்புத்துறையின் ஒரு முன்னோடியாகக் கருதப்படுகிறார்.  கூத்துப்பட்டறை, மொழி அறக்கட்டளை, ரோஜா முத்தையா ஆராய்ச்சி நூலகம் ஆகியவற்றின் உருவாக்கத்திலும் பங்குவகித்திருக்கிறார். ஆர்.கே.சுவாமி விளம்பர நிறுவனத்தில் சில காலம் பணியாற்றியிருக்கிறார்.

## இளமைக்காலம்
லயோலா கல்லூரியில் சமூகப்பணி துறையில் முதுகலைப் பட்டம் பெற்றார். தொடக்கத்தில் விளம்பரத்துறையில் பணியாற்றி, 1974 ஆம் ஆண்டில் க்ரியா பதிப்பகத்தைத் தொடங்கினார்.

## மேற்கோள்கள்

பகுப்பு:2020 இறப்புகள்
பகுப்பு:தமிழ்ப் பதிப்பாளர்கள்
பகுப்பு:கொரோனாவைரசுத் தொற்றினால் இறந்தவர்கள்
அச்சல்கஞ்சு தொடருந்து நிலையம்

அச்சல்கஞ்சு தொடருந்து நிலையம், இந்திய மாநிலமான உத்தரப் பிரதேசத்தின் உன்னாவு மாவட்டத்திலுள்ள அச்சல்கஞ்சில் உள்ளது.

## தொடர்வண்டிகள்
இங்கு நின்று செல்லும் வண்டிகள்.
* கான்பூர் - பிரயாக் பயணியர் வண்டி
* உஞ்சகார் விரைவுவண்டி
* ரே பரேலி - கான்பூர் பயணியர் வண்டி

## சான்றுகள்

பகுப்பு:இந்தியத் தொடருந்து நிலையங்கள்
பகுப்பு:உன்னாவு மாவட்டம்
அச்சல்கஞ்சு

அச்சல்கஞ்சு, இந்திய மாநிலமான உத்தரப் பிரதேசத்தின் உன்னாவு மாவட்டத்தில் உள்ளது. இதன் அஞ்சல் குறியீட்டு எண் 209801 ஆகும்.

## போக்குவரத்து

## சான்றுகள்

பகுப்பு:உன்னாவு மாவட்டம்
பகுப்பு:உத்தரப் பிரதேசத்தில் உள்ள கிராமங்கள்
அபோஹர் தொடருந்து நிலையம்

அபோஹர் தொடருந்து நிலையம், இந்திய மாநிலமான பஞ்சாபின் பாசில்கா மாவட்டத்திலுள்ள அபோஹரில் உள்ளது.

## தொடர்வண்டிகள்
இங்கு நின்று செல்லும் வண்டிகள்.
* லால்கர் சந்திப்பு - அபோஹர் பயணியர் வண்டி
* அம்பாலா கண்டோன்மெண்ட் - ஸ்ரீ கங்காநகர் இண்டர்சிட்டி எக்ஸ்பிரஸ்
* ஸ்ரீ கங்காநகர் - தில்லி இண்டர்சிட்டி எக்ஸ்பிரஸ்
* பிரோஸ்பூர் கண்டோன்மெண்ட் - ஸ்ரீ கங்காநகர் இண்டர்சிட்டி எக்ஸ்பிரஸ்

## சான்றுகள்

பகுப்பு:இந்தியத் தொடருந்து நிலையங்கள்
பகுப்பு:பாசில்கா மாவட்டம்
கௌரவர்கள் (திரைப்படம்)

**கௌரவர்கள்** என்பது 2010ஆவது ஆண்டில் சஞ்சய் ராம் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ் முதன்மை கதாப்பாத்திரத்தில் நடித்திருந்தார். இப்படத்திற்கு தினா இசையமைத்திருந்தார். 2010 அக்டோபர் 15 அன்று வெளியான இத்திரைப்படம் எதிர்பார்த்த அளவிற்கு வரவேற்பு பெறவில்லை. வணிக ரீதியாகவும் இது தோல்வித் திரைப்படமாக அமைந்தது. 

## நடிகர்கள்
* சத்யராஜ் - தொண்டைமான் 
* விக்னேஷ் - கணேசன் 
* மோனிகா - பூங்கொடி 
* ரஞ்சித்
* பானு சந்தர் - பகவான் 
* யுவராணி
* ரமேஷ் கண்ணா
* அழகன் தமிழ்மணி 
* குயிலி
* சிறீகலா

## மேற்கோள்கள்

## வெளி இணைப்புகள்
* 

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
உலகளாவிய வலைச் சேர்த்தியம்

**உலகளாவிய வலைச் சேர்த்தியம் **(World Wide Web Consortium, W3C), உலகளாவிய வலைக்கான முதன்மையான பன்னாட்டு செந்தரமாக்க நிறுவனம் ஆகும். 

திம் பேர்னேர்சு-லீ நிறுவி வழிநடத்தி வரும் இச்சேர்த்தியம், உலகளாவிய வலைக்குச் செந்தரங்களை உருவாக்குவதற்கு என்றே முழு நேரப் பணியாளர்களைக் கொண்ட பல்வேறு உறுப்பு நிறுவனங்களால் ஆனது. ஆகத்து 11, 2015 நிலவரப்படி, உலகளாவிய வலைச் சேர்த்தியத்தில் 391 உறுப்பினர்கள் இருந்தனர்.

செந்தரம் உருவாக்கும் பணி தவிர, உலகளாவிய வலைச் சேர்த்தியம் அது தொடர்பான கல்வி, பரப்புரை, மென்பொருள் உருவாக்கம் மற்றும் உலகளாவிய வலை தொடர்பான உரையாடல்களுக்கான திறந்த மன்றமாகவும் திகழ்கிறது.

## சான்றுகள்

பகுப்பு:நியமங்கள் உருவாக்கும் நிறுவனங்கள்
அச்சல்பூர்

**அச்சல்பூர்**, இந்திய மாநிலமான மகாராஷ்டிராவின் அமராவதி மாவட்டத்தில் உள்ளது..

## அரசியல்
இது அச்சல்பூர் சட்டமன்றத் தொகுதிக்கும், அமராவதி மக்களவைத் தொகுதிக்கும் உட்பட்டது.

## போக்குவரத்து

இங்கிருந்து நாக்பூர், மும்பை, புனே, சீரடி, நாசிக், ஜால்னாஅமராவதி, யவதமாள், அகோலா, அவுரங்காபாத், ஜல்கான், இந்தோர், ஜபல்பூர், பர்பணி, போபால், பேதுல், புர்ஹான்பூர் போன்ற ஊர்களுக்கு பேருந்துகள் இயக்கப்படுகின்றன.

## மேற்கோள்கள்
அஞ்சல் எழுதுபொருள்

**அஞ்சல் எழுதுபொருள்** என்பது, அஞ்சல்தலை அச்சிடப்பட்ட அல்லது அஞ்சல் சேவைக்கோ அது தொடர்பான வேறு தேவைக்கோ முற்கட்டணம் செலுத்தப்பட்டதற்கான குறிப்பு அச்சிடப்பட்ட கடித உறை, கடிதத்தாள், அஞ்சல் அட்டை, வான்கடிதத்தாள், சுற்றுத்தாள் போன்றவற்றுள் ஒன்றைக் குறிக்கும். ஆனாலும், அஞ்சல்தலை அச்சிடப்படாத அஞ்சல் அட்டைகள் இதற்குள் அடங்காது.

## வடிவமும் தோற்றமும்
பொதுவாக, அஞ்சல் எழுதுபொருட்கள், அஞ்சல்தலைகளைப் போலவே கையாளப்படுகின்றன. அவையும் அச்சிடப்பட்டுள்ள அஞ்சல் கட்டணத்தின் முகப் பெறுமானத்தில் அல்லது எழுதுபொருளின் செலவுக்கான கூடுதல் கட்டணத்துடன் அஞ்சல் அலுவலகத்திலேயே விற்கப்படுகின்றன. இது சில வேளைகளில் அரசாங்கத் தேவைகளுக்கு மட்டும் உருவாக்கப்பட்ட அரச அஞ்சலாக இருக்கக்கூடும். சில அஞ்சல் எழுதுபொருட்கள் தனிப்பட்டவர்களின் வேண்டுகோளுக்கு இணங்க அச்சிட்டு வழங்கப்படுவதும் உண்டு. இவ்வாறான சந்தர்ப்பங்களில், தனிப்பட்டவர்கள் அல்லது நிறுவனங்கள் கொடுக்கும் தாள்கள் அல்லது அட்டைகளில், அஞ்சல் நிர்வாகத்தின் ஒப்புதலுடல் கூடிய அடையாள முத்திரை அச்சிடப்படும்.

## சேகரித்தல்
பெரும்பாலான அஞ்சல் எழுதுபொருட்கள் முழுதாக, அதாவது முழு அட்டை, முழுத் தாள் அல்லது முழுக் கடித உறையாகவே சேகரிக்கப்படுகின்றன. 19ம் நூற்றாண்டில், அஞ்சல் எழுதுபொருளில் இருந்து அச்சிடப்பட்ட அடையாளத்தை மட்டும் வெட்டியெடுத்துச் சேகரிப்பது வழக்கமாக இருந்தது. இது கடித உறையை அல்லது எழுதுபொருளை அழித்துவிடுகிறது. இதனால், இவ்வாறு வெட்டியெடுத்த சேகரிப்புக்கள் எத்தகைய கடித உறையிலிருந்து வருகிறது என்பதை அறியமுடியாமல் போவதுடன், பல வேளைகளில் நீக்கல் முத்திரைகள் தொடர்பான தகவல்களும் கிடைக்காமல் போகின்றன.

பல நாட்டுக்குரிய அஞ்சல்தலை விபரப் பட்டியல்கள் அஞ்சல் எழுதுபொருட்களையும் பட்டியலிடுகின்றன. அத்துடன் தனித்தனி நாடுகளுக்கான அஞ்சல் எழுதுபொருட்கள் குறித்த நூல்களும் வெளிவருகின்றன. தற்கால அஞ்சல் எழுதுபொருள் விபரப்பட்டியல்களில் முக்கியமானது, இக்கின்சு அன்ட் கேச்சு உலக அஞ்சல் எழுதுபொருள் விபரப்பட்டியல் (Higgins & Gage World Postal Stationery Catalog) ஆகும்.

## அஞ்சல் எழுதுபொருள் சமூகங்கள்
அஞ்சல் எழுதுபொருட்களைச் சேகரிப்பவர்கள் வேறுநாடுகளில் உள்ள அஞ்சல் எழுதுபொருள் சமூகங்களையோ ஆய்வுக் குழுக்களையோ தொடர்புகொள்ள முடியும். இவ்வாறான சமூகங்கள் தகவல்களையும், வெளியீடுகளையும், வழிகாட்டல்களையும் ஆர்வமுள்ளவர்களுக்கு வழங்குகின்றன.

## மேற்கோள்கள்

## வெளியிணைப்புகள்

* 1971ம் ஆண்டின் பிரித்தானிய அஞ்சல் எழுதுபொருள்  
* அஞ்சல் எழுதுபொருள் விபரப்பட்டியல் 

பகுப்பு:அஞ்சல்
திருக்குளுத்தி

**திருக்குளுத்தி** அல்லது *குளிர்த்தி* என்பது கிழக்கிலங்கையின் அம்மன் ஆலயங்களில், குறிப்பாக கண்ணகி அம்மன் ஆலயச் சடங்குகளின் இறுதி நிகழ்வாகும். குளுத்தியிலேயே அம்மன் ஆலயச் சடங்கு நிறைவுறுவதால், சடங்கு காலம் முழுவதையும் "திருக்குளுத்தி உற்சவம்" என்று அழைப்பர்.   

## பெயர்க் காரணம்
குளுத்தி என்பது "குளிர்த்தி" என்ற செவ்வழக்கின் திரிந்த வடிவம் ஆகும். மதுரையை எரித்த பின்னும் சீற்றம் தணியாதிருக்கும் கண்ணகியின் கோபத்தைத் தணித்து, அவளைக் குளிர்விக்கும் சடங்கே "குளிர்த்தி" ஆகின்றது.

## காலம்
திருக்குளுத்திச் சடங்கு காலம், ஆலயத்துக்காலயம் வேறுபடுகின்றது. 3, 5, 7, 9 போன்ற ஒற்றைப்படை நாட்களிலேயே இச்சடங்கு நடத்தப்படுவது வழக்கம். வைகாசி மாதத்திலேயே திருக்குளுத்தி இடம்பெற்றாலும், ஆலய மரபைப் பொறுத்து, வைகாசிப் பூரணை, வைகாசித் திங்கட்கிழமை என்று இருவேறு நாட்களில் குளுத்தி இடம்பெறுவதுண்டு.

## மரபுகள்
பொதுவாக, குளுத்தி காலம் முழுவதும், அம்மன் ஆலயங்களில் கண்ணகியம்மையின் வாழ்க்கையைச் சொல்லும் கண்ணகி வழக்குரை காவியம் பாடப்படும். சில ஆலயங்களில் அம்மன் திருவீதியுலாவும் ஊர்வலமும் கூட நடத்தப்படுவதுண்டு. கண்ணகி - கோவலன் திருமணத்தைப் பாடும் "கலியாணப்படிப்பு" பகுதி வழக்குரையில் வரும்போது, "கலியாணக்கால் நாட்டல்" எனும் சடங்கு நடத்தப்படும். தெரிந்தெடுக்கப்பட்ட வேம்பு அல்லது பூவரசிலிருந்து பெறப்படும் தடிமனான கிளை, சேலை முதலியவற்றால் அலங்கரிக்கப்பட்டு, ஊர்வலமாக எடுத்து வரப்பட்டு, ஆலய முன்றலில் நாட்டப்படும். சடங்கின் இறுதிநாளிலேயே திருக்குளுத்திச் சடங்கு இடம்பெறும்.

## இவற்றையும் பார்க்க
* திருவிழா

## மேற்கோள்கள்

## வெளியிணைப்புகள்
*மட்டக்களப்பில் கண்ணகை அம்மன் ஆலயங்களில் இன்று திருக்குளுத்தி , 
தினக்கதிர், ஆகஸ்டு 22, 2015
*பத்தினி தாயின் திருக்குளிர்த்தி உற்சவம் கோலாகலமாக ஆரம்பம் கிழக்கிலங்கையின் காரைத்தீவு கிராம இணையதளம்

பகுப்பு:இந்து சமய வழிபாடுகள்
அஞ்சல்தலையிட்ட கடித உறை

**அஞ்சல்தலையிட்ட கடித உறை** (Stamped envelope) என்பது, அஞ்சல் சேவைக்கான முன்கட்டணம் செலுத்தப்பட்டதைக் குறிக்கும், அச்சிட்ட அல்லது புடைப்புருவ அடையாள முத்திரைகளுடன் கூடிய கடித உறையாகும். இது ஒரு வகையான அஞ்சல் எழுதுபொருள் ஆகும்.

## சேகரிப்பு
முத்திரையிட்ட கடித உறை சேகரிப்போர், என்னென்ன உறைகள் வெளியிடப்பட்டன என்று அறிந்துகொள்வதற்கு விபரப்பட்டியல்களைப் பயன்படுத்துகின்றனர். சியெக்பிரைட் ஆச்சர் என்பவரே, எல்லா நாடுகளிலும் வெளியிடப்பட்ட அஞ்சல்தலையிட்ட கடித உறை உட்பட்ட அஞ்சல் எழுதுபொருட்களை முதன் முதலில் விரிவாக ஆவணப்படுத்த முயன்றவராவார். இதைத் தொடர்ந்து ஏறத்தாழ 40 ஆண்டுகளுக்குப் பின்னர் இக்கின்சு அன்ட் கேச்சு உலக அஞ்சல் எழுதுபொருள் விபரப்பட்டியல் வெளியானது. தற்போது காலங்கடந்த ஒன்றாகிவிட்டபோதும், இது இப்போதும் மேற்கோள் காட்டப்பட்டு வருகிறது. இதில் எல்லா நாட்டுத் தகவல்களும் இருப்பதும், இதற்குப் பின்னர் இது போன்ற விரிவான விபரப்பட்டியல் எதுவும் வெளிவராமையும் இதற்கு முக்கிய காரணங்கள்.

## மேற்கோள்கள்

பகுப்பு:அஞ்சல்
அசோக் சிங்கால்

**அசோக் சிங்கால்** (Ashok  Singhal) (பிறப்பு: 1926), அகில உலக இந்து அமைப்பான விசுவ இந்து பரிசத்தின் தலைவராக 2011 முடிய இருபதாண்டுகள் செயல்பட்டவர். உடல் நலக்குறைவால் பதவி விலகிய சிங்காலுக்குப் பின்னர் பிரவீன் தொகாடியா தலைவராக செயல்படுகிறார்.

## வாழ்க்கை
ஆக்ராவில் பிறந்த சிங்காலின் தந்தை ஒரு அரசு அலுவலர்
பனாரசு இந்து பல்கலைக்கழகத்தில் 1950இல் உலோகவியல் பொறியியல் பட்டம் பெற்றவர்.
1942 முதல் ராஷ்டிரிய சுயம்சேவாக் சங்கத்துடன் தொடர்புடையவர். பட்டம் பெற்ற பின்னர் ஆர் எஸ் எஸ் முழுநேர பிரச்சாரகராக மாறியவர்.  தில்லி மற்றும் அரியானா மாநில மண்டல பிரச்சாரகராக செயல்பட்டவர். 1980ஆம் ஆண்டில் விசுவ இந்து பரிசத்தின் இணைச்செயலராகவும், 1984ஆம் ஆண்டில் செயலராகவும் பதவி வகித்த சிங்கால் பின்னர் விசுவ இந்து பரிசத்தின் தலைவராக 2011 முடிய செயல்பட்டார். ராம ஜென்மபூமி அறக்கட்டளை துவக்கி ராம ஜென்மபூமியில் மீண்டும் ராமர் கோயில் கட்டும் பணியில் தொடர்ந்து ஈடுபட்டவர்.

## மேற்கோள்கள்

## மேலும் படிக்க

* 
*  

## வெளி இணைப்புகள்
*  வி எச் பி-இன் அலுவல் இணையதளம்

பகுப்பு:1926 பிறப்புகள்
பகுப்பு:2015 இறப்புகள்
பகுப்பு:ராஷ்டிரிய சுயம்சேவாக் சங்கத்தினர்
கிழக்கு ஆல்பூர்க், வெர்மண்டு

**கிழக்கு ஆல்பூர்க்** ஐக்கிய அமெரிக்கா நாட்டின் வெர்மான்ட் மாநிலத்தைச் சேர்ந்த ஒரு குடியிருப்புப் பகுதியாகும். ஆல்பூர்க் சந்தி எனவும் அழைக்கப்படும் இது கிராண்ட ஐசிலின் உள்ள ஒரு மனிதக் குடியிருப்பு ஆகும். இது நியு இங்கிலாந்து மத்திய இரயில் தடத்திற்கும், கனேடிய தேசிய நெடுஞ்சாலைக்கும் இடைப்பட்ட பகுதியில் அமைந்திருக்கின்றது.

## குறிப்புகள்

பகுப்பு:வெர்மான்ட்
சகோதரன் அய்யப்பன்

**சகோதரன் அய்யப்பன்** (21 ஆகஸ்ட் 1889  -  6 மார்ச் 1968 ) கேரள மாநிலத்தில் வாழ்ந்த சீர்திருத்தவாதியாவார். இவர் ஸ்ரீ நாராயண குருவை வெளிப்படையாக விமர்சித்துப் பின்பற்றுபவர்களில் ஒருவராக இருந்துள்ளார். இவர் வைப்பீன் தீவில் உள்ள செறாயில் பிறந்தார். அவர் செறாயில், 1917 ஆம் ஆண்டு ஒரு சமபந்தி உணவிற்கு ஏற்பாடு செய்துள்ளார். அவர் சகோதர சங்கம் என்றொரு அமைப்பை உருவாக்கினார்.

## நினைவிடங்கள்
*சகோதரன் ஐயப்பன் சிலை. மகாத்மா காந்தி சாலை, கொச்சி, கேரளா, இந்தியா.
*சகோதரன் ஐயப்பன் ஸ்மாரகம் (SNDP) யோகம் கல்லூரி. கொன்னி, பத்தனம்திட்டா மாவட்டம், கேரளா, இந்தியா. 1995இல் துவங்கப்பட்டது.
*சகோதரன் ஐயப்பன் ஸ்மாரகம் (சகோதரன் நினைவு உயர்நிலை பள்ளி). செறாயி, கேரளா, இந்தியா.
*சகோதரன் ஐயப்பன் நினைவு பயிற்சி கல்லூரி. புத்தேன்காவு  புதொட்டா .
*சகோதரன் பவனம் (சகோதரன் ஐயப்பன் பிறப்பிடமாக), எளிம்ஜம்குளம், செறாயி, எர்ணாகுளம்

## மேற்கோள்கள்


பகுப்பு:1889 பிறப்புகள்
பகுப்பு:1968 இறப்புகள்
பகுப்பு:கேரள அரசியல்வாதிகள்
பகுப்பு:இந்திய இறைமறுப்பாளர்கள்
பகுப்பு:இந்திய சமுதாய மறுமலர்ச்சியாளர்கள்
புசிங்கன் ஊகான்

right|thumb|250x250px|புசிங்கன் ஊகான்.
right|thumb|250x250px|சுவிட்சர்லாந்தினால் சூழப்பட்டுள்ள புசிங்கன் நகரம்.
புசிங்கன் ஊகான் (ஊகான் மீதமைந்திருக்கும் புசிங்கன்) என்றழைக்கப்படும் புசிங்கன் நகரம் சுவிஸ் நாட்டின் *சாபவ்சன்* அல்லது *ஷஃப்ஹௌசன்* மண்டலத்தால் சூழப்பட்டு அமைந்திருக்கும் ஒரு ஜெர்மனி நாட்டின் நகரம் ஆகும். இந்நகரத்தின் தெற்கில் ஊகான் மலைத்தொடர் அமைந்திருக்கின்றது. இந்நகரத்தின் மொத்த மக்கள் தொகை 1450 பேர் ஆகும். 19-ம் நூற்றாண்டிலிருந்தே இந்நகரம் ஜெர்மன் நாட்டிலிருந்து தனியே அமைந்திருக்கின்றது. ஜெர்மன் நாட்டின் பெருநிலத்தையும் இந்த நகரத்தையும் இடையில் 700 மீட்டர் அகலமான சுவிஸ் நாட்டின் டாபிளிங் கிராமம் பிரிக்கின்றது. 

புசிங்கன் நகரம் ஜெர்மனி நாட்டின் கொன்ஸ்டான்ஸ் மாவட்டத்தின் ஒரு பகுதியாக ஆட்சி செய்யப்பட்டு வருகின்றது. ஆனால் அதே சமயம் வணிகம் சார்ந்த நடவடிக்கைகள் மட்டும் லீக்டன்ஸ்டைன் சிற்றரசு, இத்தாலியின் கம்போன் இத்தாலியா ஆட்சிப் பகுதியைப் போலவே சுவிஸ் சுங்க விலக்குப் பகுதிகளுக்குள் இணைக்கப்பட்டு இருக்கின்றது. ஜெர்மனியும், சுவிட்சர்லாந்தும் கடந்த 2008/09 ஆம் ஆண்டில் செங்கான் ஒப்பந்தம் செய்து கொண்ட பிறகு, எவ்வித எல்லைக் கட்டுப்பாடுகளும் நடைமுறையில் பின்பற்றப்படுவதில்லை என்பதும் குறிப்பிடத்தக்கது.

ஜெர்மனி மற்றும் சுவிட்சர்லாந்து மக்கள் அதிகம் வருகை தரும் ஒரு சுற்றுலாப் பகுதியாக புசிங்கன் விளங்குகின்றது. குறிப்பாக ஊகான் மலைப்பகுதிகள் கேளிக்கை விளையாட்டுகளில் ஈடுபட பலரும் வருவதுண்டு. இந்த நகரத்தில் புகழ்பெற்ற விவிலியக் கல்லூரியான ஐரோப்பிய நாசரானி கல்லூரியும் அமைந்திருக்கின்றது. 

## மேற்கோள்கள்

ஜெர்மனி
கவீந்திரன் கோடீசுவரன்

**அரியநாயகம் கவீந்திரன் கோடீசுவரன்** (*Ariyanayagam Kaveenthiran Kodeeswaran*, **ரொபின்** எனவும் அழைக்கப்படுகிறார், பிறப்பு:28 மே 1971) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

## அரசியல் வாழ்க்கை
இலங்கையின் கிழக்கு மாகாணம் அக்கரைப்பற்றைச் சேர்ந்த கோடீசுவரன் தமிழீழ விடுதலை இயக்கத்தின் உறுப்பினர் ஆவார். இவர் தமிழ்த் தேசியக் கூட்டமைப்பு வேட்பாளராக 2015 நாடாளுமன்றத் தேர்தலில் அம்பாறை மாவட்டத்தில் போட்டியிட்டு 17,779 விருப்பு வாக்குகள் பெற்று நாடாளுமன்றத்திற்கு முதன் முறையாகத் தெரிவு செய்யப்பட்டார். இவர் தமிழ்த் தேசியக் கூட்டமைப்பு வேட்பாளராக 2020 நாடாளுமன்றத் தேர்தலில் அம்பாறை மாவட்டத்தில் போட்டியிட்டு தெரிவு செய்யப்படவில்லை. பின்னர் இவர் இலங்கைத் தமிழரசுக் கட்சி வேட்பாளராக 2024 நாடாளுமன்றத் தேர்தலில் அம்பாறை மாவட்டத்தில் போட்டியிட்டு 11,962 விருப்பு வாக்குகள் பெற்று நாடாளுமன்றத்திற்கு இரண்டாவது முறையாகத் தெரிவு செய்யப்பட்டார்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:அம்பாறை மாவட்ட நபர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழீழ விடுதலை இயக்க உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:இலங்கைத் தமிழரசுக் கட்சி அரசியல்வாதிகள்
பூசை

* பூசை (இந்து), இந்து சமய வழிபாட்டு முறை
* பூசை (கத்தோலிக்கம்), கத்தோலிக்க திருச்சபையின் நற்கருணை கொண்டாட்டம்
* பூசை (பௌத்தம்), பௌத்த சமய வழிபாட்டு முறை

* பூசைக் கிரியைகள், இந்து சமய ஆலயங்களில் செய்யப்படும் உபசாரங்கள்
* பலத்த அடி, பேச்சு வழக்கு
ச. வியாழேந்திரன்

**சதாசிவம் வியாழேந்திரன்** (பிறப்பு: 25 சூலை 1993) இலங்கைத் தமிழ் அரசியல்வாதியும், நாடாளுமன்ற உறுப்பினரும், இராசாங்க அமைச்சரும் ஆவார்.

## ஆரம்ப வாழ்க்கை
வியாழேந்திரன் செங்கலடி வெப்பவெட்டுவான் அரசினர் தமிழ்ப் பாடசாலையிலும், ஏறாவூர் தமிழ் மகா வித்தியாலயத்திலும் கல்வி கற்றார். பின்னர் கிழக்குப் பல்கலைக்கழகத்தில் இளங்கலைப் பட்டம் பெற்றார். அத்துடன் மதுரை காமராசர் பல்கலைக்கழகத்தின் முதுகலைப் பட்டமும் பெற்றுள்ளார்.

## அரசியலில்
வியாழேந்திரன் (அமல் எனவும் அழைக்கப்படுகிறார்) தமிழீழ மக்கள் விடுதலை கழகத்தின் (புளொட்) உறுப்பினராவார். ஆசிரியராகப் பணியாற்றும் இவர் 2015 நாடாளுமன்றத் தேர்தலில் புளொட் கட்சியின் சார்பில் தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் போட்டியிட்டு 39,321 விருப்பு வாக்குகள் பெற்று நாடாளுமன்றத்திற்கு முதன் முறையாகத் தெரிவு செய்யப்பட்டார்.

2018 இலங்கை அரசியலமைப்பு நெருக்கடியின் போது, 2018 அக்டோபர் 26 இல் இலங்கை அரசுத்தலைவர் மைத்திரிபால சிறிசேன ஐதேக தலைவர் பிரதமர் ரணில் விக்கிரமசிங்கவை பதவியில் இருந்து அகற்றி, முன்னாள் அரசுத்தலைவர் மகிந்த ராசபக்சவை பிரதமராக அறிவித்தார். இதனை அடுத்து ராசபக்ச தனது பெரும்பான்மையை நாடாளுமன்றத்தில் நிரூபிக்க வேண்டிய கட்டாயம் ஏற்பட்டது. தமிழ்த் தேசியக் கூட்டமைப்பு ராசபக்சவின் தெரிவிற்கு எதிர்ப்புத் தெரிவித்த நிலையில், வியாழேந்திரன் ஆளும் ஐக்கிய மக்கள் சுதந்திரக் கூட்டணிக்கு ஆதரவளித்தார். இவருக்கு 2018 நவம்பர் 2 இல் ராசபக்சவின் அமைச்சரவையில் கிழக்கு மாகாண அபிவிருத்திக்கான பிரதி அமைச்சர் பதவி வழங்கப்பட்டது. 2018 நவம்பர் 14 இல் மகிந்த ராசபக்ச அரசிற்கு எதிரான நம்பிக்கையில்லாப் பிரேரணை நிறைவேற்றப்பட்டதை அடுத்து இவர் பதவி இழந்தார்.

வியாழேந்திரன் 2020 நாடாளுமன்றத் தேர்தலில் மகிந்த ராசபக்ச தலைமையிலான பொதுசன முன்னணியின் வேட்பாளராக மட்டக்களப்பு மாவட்டத்தில் போட்டியிட்டு 22,218 விருப்பு வாக்குகள் பெற்று நாடாளுமன்றத்திற்கு மீண்டும் தெரிவு செய்யப்பட்டார். இவருக்கு ராசபக்சவின் அமைச்சரவையில் தபால் சேவைகள், வெகுசன ஊடக, தொழில் அபிவிருத்தி இராசாங்க அமைச்சர் பதவி வழங்கப்பட்டது. அமைச்சர் பதவியை 2020 ஆகத்து 12 இல் பொறுப்பேற்றுக் கொண்டார்.

## தேர்தல் வரலாறு

## மேற்கோள்கள்

பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:தமிழீழ மக்கள் விடுதலைக் கழக உறுப்பினர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இலங்கைத் தமிழ் ஆசிரியர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் இராசாங்க அமைச்சர்கள்
பகுப்பு:இலங்கை பொதுசன முன்னணி அரசியல்வாதிகள்
உருபீடியம் ஐதரசன் சல்பேட்டு

**ருபீடியம் ஐதரசன் சல்பேட்டு** *(Rubidium hydrogen sulfate)* என்பது RbHSO4 என்ற மூலக்கூற்று வாய்ப்பாடு கொண்ட  கந்தக அமிலத்தினுடைய ருபீடியம் உப்பு ஆகும்.

## தொகுப்பு முறையில் தயாரிப்பு
ருபீடியம் இரு சல்பேட்டுடன் விகிதச்சமநிலை அளவுகளில் ஈரப்பதமற்ற சூழலில் தண்ணீர் சேர்க்கப்பட்டால் ருபீடியம் ஐதரசன் சல்பேட்டு உண்டாகிறது

\mathrm{Rb_2S_2O_7 + H_2O \longrightarrow 2\ RbHSO_4}.

சோடியம் சல்பேட்டுடன் பொட்டாசியம் சல்பேட்டு சேர்ப்பது போன்ற மற்றொரு முறையும் இதற்காகப் பின்பற்றப்படுகிறது. இவ்வினைக்கு ருபீடியம் குளோரைடு மற்றும் சிறிதளவு சூடான கந்தக அமிலம் தேவைப்படுகிறது. வினையின் இறுதியில் சிறிதளவு ஐதரசன் குளோரைடும் உருவாகும்.

\mathrm{ H_2SO_4 + \ RbCl \longrightarrow\ RbHSO_4 + \ HCl}

## பண்புகள்
P21/n  ஒற்றைசரிவு படிக அமைப்பைக் கொண்ட இது  ஈரமுறிஞ்சும் ஒரு சேர்மமாகும். அணிக்கோவை மாறிலிகளின் மதிப்புகள் a = 1440 பை.மீ, b = 462,2  பை.மீ, c = 1436 பை.மீ மற்றும்  β = 118,0° என்ற அளவுகளில் உள்ளது. ருபீடியம் ஐதரசன் சல்பேட்டு படிகங்கள் அமோனியம் ஐதரசன் சல்பேட்டு படிகங்களுடன் சமவுரு தோற்ற அமைப்பைக் கொண்டுள்ளன

நிலையான உள்ளுறை வெப்பம் −1166 கியூ/மோல் பெற்றுள்ள இச்சேர்மம் தண்ணீரில் கரைந்துருகும் போது 15.62 கி.யூ/ மோல் 
ஆற்றலை வெளிவிடுகிறது.

மீண்டும் சூடு படுத்தும்போது இவ்வுருகல், ருபீடியம் இரு சல்பேட்டு மற்றும் தண்ணீராக மாற்றமடைகிறது:

:\mathrm{2\ RbHSO_4  \longrightarrow Rb_2S_2O_7 + H_2O}

பொட்டாசியம் மற்றும் சீசியம் உலோகங்கள் போல ருபீடியமும் மற்றொரு ஐதரசன் சல்பேட்டைக் Rb3H(SO4)2. கொண்டுள்ளது.

## மேற்கோள்கள்

பகுப்பு:உருபீடியம் சேர்மங்கள்
பகுப்பு:சல்பேட்டுகள்
மண்ணின் மைந்தன் (திரைப்படம்)

**மண்ணின் மைந்தன்** என்பது 2005ஆவது ஆண்டில் இராம நாராயணன் இயக்கத்தில் வெளியான ஒரு இந்தியத் தமிழ்த் திரைப்படமாகும். சிபிராஜ், சுகா, ஆகியோர் முக்கிய கதாபாத்திரங்களிலும், சத்யராஜ் சிறப்புத் தோற்றத்திலும் நடித்த இத்திரைப்படத்தை, இதன் இயக்குநர் இராம நாராயணனே தயாரித்திருந்தார். இது 2004இல் வெளியான *யக்னம்* என்னும் தெலுங்குத் திரைப்படத்தின் மறுஆக்கமாகும். இத்திரைப்படத்திற்கு பரத்வாஜ் இசையமைத்திருந்தார். 2005 மார்ச் 4 அன்று வெளியான இத்திரைப்படம் எதிர்பார்த்த அளவிற்கு வரவேற்பை பெறவில்லை.

## மேற்கோள்கள்

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:சிபிராஜ் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
அச்சல்பூர் தொடருந்து நிலையம்

அச்சல்பூர் தொடருந்து நிலையம், இந்திய மாநிலமான மகாராஷ்டிராவின் அமராவதி மாவட்டத்திலுள்ள அச்சல்பூரில் உள்ளது.

## தொடர்வண்டிகள்
இங்கு நின்று செல்லும் தொடர்வண்டிகளில் சில.
* மூர்த்திசர்பூர் - அச்சல்பூர் பயணியர் வண்டி

## சான்றுகள்

பகுப்பு:இந்தியத் தொடருந்து நிலையங்கள்
பகுப்பு:அமராவதி மாவட்டம்
அச்சல்தா

**அச்சல்தா** என்னும் நகரம், இந்திய மாநிலமான உத்தரப் பிரதேசத்தின் அவுரையா மாவட்டத்தில் உள்ளது.

## போக்குவரத்து

## அரசியல்
இது திபியாபூர் சட்டமன்றத் தொகுதிக்கும், இட்டாவா மக்களவைத் தொகுதிக்கும் உட்பட்டது..

## சான்றுகள்

பகுப்பு:அவுரையா மாவட்டம்
அச்சல்தா தொடருந்து நிலையம்

அச்சல்தா தொடருந்து நிலையம், இந்திய மாநிலமான உத்தரப் பிரதேசத்தின் அவுரையா மாவட்டத்திலுள்ள அச்சல்தாவில் உள்ளது.

## தொடர்வண்டிகள்
இங்கு நின்று செல்லும் வண்டிகளில் சில: 
* அவாத் விரைவுவண்டி
* ஜார்க்கண்டு சுவர்ண ஜெயந்தி அதிவிரைவுவண்டி
* பீகார் சம்பர்க் கிராந்தி விரைவுவண்டி
* மகத் விரைவுவண்டி
* பூர்வா விரைவுவண்டி
* பிரயாக்ராஜ் விரைவுவண்டி
* சிவகங்கா விரைவுவண்டி
* விக்ரம்சீலா விரைவுவண்டி
* உஞ்சகார் விரைவுவண்டி

## சான்றுகள்

பகுப்பு:இந்தியத் தொடருந்து நிலையங்கள்
பகுப்பு:அவுரையா மாவட்டம்
6'2 (திரைப்படம்)

**6'2** என்பது வி. செந்தில் குமார் இயக்கத்தில் 2005ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சத்யராஜ், வடிவேலுவுடன் இணைந்து சுனிதா வர்மா (அறிமுக நடிகை) நடித்திருந்தார். இப்படத்திற்கு டி. இமான் இசையமைத்திருந்தார். 2005 மே 12 அன்று தமிழில் வெளியானது. பெரும்பாலும் சென்னை மற்றும் ஊட்டியில் படம் எடுக்கப்பட்டது. இத்திரைப்படம் பின்னர் தெலுங்கில் மொழிமாற்றம் செய்யப்பட்டு வெளிவந்தது. 

## நடிகர்கள்
*சத்யராஜ் - ஜேம்சு 
*சுனிதா வர்மா - ஐசுவர்யா 
*வடிவேலு - வொயிட் 
*ரவீந்தர் - ராமமூர்த்தி 
*ராஜ்கபூர் - சௌந்தர பாண்டியன் 
*அஜய் ரத்னம் - கிருஷ்ணமூர்த்தி 
*மனோபாலா
*வின்சென்ட் அசோகன்

## மேற்கோள்கள்

## வெளி இணைப்புகள்
*
பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
வணக்கம் தலைவா

**வணக்கம் தலைவா** என்பது 2005ஆவது ஆண்டில் சக்தி பரமேசுவின் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில், சத்யராஜ், அப்பாஸ், சுசன், விவேக் ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு தேவா இசையமைத்திருந்தார். 2005 திசம்பர் 22 அன்று வெளியான இத்திரைப்படம் எதிர்பார்த்த அளவிற்கு வரவேற்பை பெறவில்லை.
## நடிகர்கள்
* சத்யராஜ்- மாணிக்கமாக 
* அப்பாஸ்- மனோவாக
* சூசன்- திவ்யாவாக 
* பிரனிதி- ரம்யா 
* விவேக் - ஆறுச்சாமி
* வெண்ணிற ஆடை மூர்த்தி 
* நளினி 
* ஷகீலா
## மேற்கோள்கள்

## வெளி இணைப்புகள்
* வணக்கம் தலைவா 

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
கடிதத்தாள்

அஞ்சலியலில் **கடிதத்தாள்** என்பது அஞ்சல் நிர்வாகம் ஒன்றினால் வெளியிடப்படுகின்ற ஒரு அஞ்சல் எழுதுபொருள் ஆகும். கடிதம் எழுதக்கூடிய இந்தத்தாளை உரிய முறைப்படி மடித்து ஒட்டி, தேவையானால் அரக்கினால் முத்திரையிட்டுக் கடித உறை பயன்படுத்தாமல் அஞ்சலில் அனுப்ப முடியும். 19ம் நூற்றாண்டின் நடுப்பகுதிக்கு முன் தாள்களில் கடிதங்களை எழுதி தாளின் எழுதப்படாத பின்பக்கம் வெளிப்புறம் வருமாறு மடித்து ஒட்டி வெளிப்பக்கத்தில் முகவரியை எழுதி அனுப்பும் வழக்கம் இருந்தது. அக்காலத்தில் கடிதப் பரிமாற்றங்களுக்குப் பயன்பட்ட இந்த முறையை அடியொற்றியே கடிதத்தாள் முறை உருவானது.

கடிதத்தாள் என்பது, கடித உறைகள் பயன்பாட்டுக்கு வருவதற்கு முன்னர் பயன்பட்ட அஞ்சல்தலையிடப்படாத மடிப்புத்தாள் கடிதங்களையே குறித்தது. 19ம் நூற்றாண்டின் பின்பகுதிக்கு முன்னர் கடித உறைகள் பயன்பாட்டில் இருக்கவில்லை. பலநாடுகளில், கடித உறையையும் கூடுதல் தாளாகக் கருதிக் கட்டணம் அறவிடப்பட்டதால், அவ்வாறு அஞ்சல் அனுப்புவதற்கு கூடுதல் செலவானதே இதற்கான காரணம்.

முன்கட்டணம் செலுத்தப்பட்ட கடிதத்தாள்கள், அஞ்சல்தலை அச்சிடப்பட்டு அல்லது வேறு அடையாளம் இடப்பட்டு அஞ்சல் நிர்வாகங்களால் வெளியிடப்படுவதால் அவை அஞ்சல் எழுதுபொருட்கள் ஆகின்றன. முன்கட்டணம் அறவிடப்படுவதைக் குறிக்கும் அஞ்சல்தலை அச்சிடப்படாத கடிதத்தாள்களைத் தனியார் நிறுவனங்களும் வெளியிடுவது உண்டு. இவ்வாறான கடிதத்தாள்களில் கடிதம் அனுப்பும்போது அஞ்சல்தலை ஒட்ட வேண்டும். பெரும்பாலான நாடுகளின் அஞ்சல் நிர்வாகங்கள் ஏதோவொரு கட்டத்தில் கடிதத்தாள்களை வெளியிட்டுள்ளன. ஆனாலும், இப்போது கடித உறைகளில் கடிதம் அனுப்புவதே விரும்பப்படுவதால்,  பெரும்பாலானவை இப்போது வான்கடிதத்தாள் தவிர்ந்த கடிதத்தாள்கள் வெளியிடுவதை நிறுத்திவிட்டன.

## வரலாறு
முதல் அஞ்சல் எழுதுபொருளான ஏகியூ கடிதத்தாள், வெனிசின் அடையாளச் சின்னம் அச்சிடப்பட்டு 1608 ஆம் ஆண்டில் வெளியிடப்பட்டது. 1790ல் லக்சம்பர்க் 25 சதமமீட்டர் கடிதத்தாளை வெளியிட்டது. 1712–1870 காலப்பகுதியில் பிரித்தானியச்  செய்திப் பத்திரிகை வெளியீட்டாளர்கள் அரசாங்கம் வழங்கிய தாள்களில் வண்ண முத்திரைகளை அச்சிட்டனர். 1840ல் மல்ரெடி கடிதத்தாள்கள் வெளியிடப்படுவதற்கு இரண்டு ஆண்டுகளுக்கு முன்னர் ஆசுத்திரேலியா கடிதத்தாள்களை வெளியிட்டது. இக்காலத்தில் கடித உறைகள் மிக அரிதாகவே பயன்பட்டன. சிட்னி நகருக்குள் அஞ்சல் சேவைகளுக்கான முன்கட்டணத்துக்குச் சான்றாக மையிடாத புடைப்புருவ முத்திரையிட்ட கடிதத்தாள்களை நியூ சவுத் வேல்சு வெளியிட்டது.

## மேற்கோள்கள்

பகுப்பு:அஞ்சல்
அச்னேரா

**அச்னேரா**, இந்திய மாநிலமான உத்தரப் பிரதேசத்தின் ஆக்ரா மாவட்டத்தில் உள்ளது.

## போக்குவரத்து

## அரசியல்
இது ஃபத்தேபூர் சிக்ரி சட்டமன்றத் தொகுதிக்கும், ஃபத்தேபூர் சிக்ரி மக்களவைத் தொகுதிக்கும் உட்பட்டது.

## சான்றுகள்
அச்னேரா சந்திப்பு

அச்னேரா சந்திப்பு தொடருந்து நிலையம், இந்திய மாநிலமான உத்தரப் பிரதேசத்தின் ஆக்ரா மாவட்டத்திலுள்ள அச்னேராவில் உள்ளது.

## தொடர்வண்டிகள்
இங்கு நின்று செல்லும் வண்டிகள் சில.
* ஜெய்ப்பூர் - லக்னோ சந்திப்பு விரைவுவண்டி
* ராம்நகர் - பாந்திரா முனையம் விரைவுவண்டி
* அகமதாபாத் - கோரக்பூர் விரைவுவண்டி
* பரத்பூர் - காஸ்கஞ்சு பயணியர் வண்டி
* லக்னோ - அகமதாபாத் விரைவுவண்டி
* பிகானேர் - குவஹாத்தி விரைவுவண்டி
* பிரதாப் விரைவுவண்டி
* அஜ்மேர் - சியல்டா விரைவுவண்டி
* ஹவுரா - ஜோத்பூர் அதிவிரைவுவண்டி
* லக்னோ சந்திப்பு - ஜெய்ப்பூர் விரைவுவண்டி

## சான்றுகள்

பகுப்பு:ஆக்ரா மாவட்டம்
பகுப்பு:உத்தரப் பிரதேசத் தொடருந்து நிலையங்கள்
ஆடேசர்

ஆடேசர், இந்திய மாநிலமான குஜராத்தின் கட்சு மாவட்டத்தில் உள்ளது. இது ராப்பர் வட்டத்துக்கு உட்பட்டது.

## அரசியல்
இது ராப்பர் சட்டமன்றத் தொகுதிக்கும், கச்சு மக்களவைத் தொகுதிக்கும் உட்பட்டது..

## போக்குவரத்து

## சான்றுகள்

பகுப்பு:கட்சு மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
உருபீடியம் ஐதரைடு

**ருபீடியம் ஐதரைடு** *(Rubidium hydride)* என்பது RbH. என்ற மூலக்கூறு வாய்ப்பாடு கொண்ட ருபீடியத்தின் ஐதரைடு சேர்மம் ஆகும். ருபீடியம் உலோகத்தை ஐதரசன் வாயுவுடன் வினைபுரியச் செய்வதன் மூலம் ருபீடியம் ஐதரைடை தொகுப்பு முறையில் தயாரிக்கலாம். ஒரு காரவுலோகத்தின் ஐதரைடு என்ற முறையில் இச்சேர்மம் வலிமையற்ற ஆக்சிசனேற்றிகளுடன் அதி தீவிரமாக வினைபுரியும் தன்மை பெற்றுள்ளது. குளோரின் அல்லது புளோரின் உடன் ஏற்ற இறக்க வினையில் பங்கேற்று அதிகமான வெப்பத்தை வெளிவிடுகிறது. ருபீடியம் ஐதரைடு, தண்ணீர் மற்றும் காற்றுடன் அதிக நாட்டம் கொண்டு தீவிரமாக வினைபுரியும் என்பதால் இதை பத்திரமாக பாதுகாப்பதிலும் கவனம் செலுத்த வேண்டும்.

## மேற்கோள்கள்

.

பகுப்பு:உருபீடியம் சேர்மங்கள்
பகுப்பு:உலோக ஐதரைடுகள்
பகுப்பு:பாறை உப்பு படிகக் கட்டமைப்பு
சுயேட்சை எம். எல். ஏ.

**சுயேட்சை எம். எல். ஏ.** (*Suyetchai MLA*) என்பது 2006ஆவது ஆண்டில் குரு தனபால் இயக்கத்தில் வெளியான ஒரு இந்தியத் தமிழ் அரசியல் திரைப்படமாகும். சத்யராஜ், கவுண்டமணி, மந்த்ரா, அபிதா ஆகியோர் முக்கிய கதாபாத்திரங்களில் நடித்திருந்தனர். சபேஷ் முரளியின் இசையில் உருவான இத்திரைப்படம் நீண்ட தாமதத்திற்கு பிறகு 2006 மே 5 அன்று வெளியானது.

## மேற்கோள்கள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
ஜோன் கொத்தலாவலை

**சேர் ஜோன் லயனல் கொத்தலாவலை** (*Sir John Lionel Kotelawala*, (; 4 ஏப்ரல் 1895 – 2 அக்டோபர் 1980) இலங்கைப் படைத்துறை அதிகாரியும், அரசியல்வாதியும் ஆவார். இவர் 1953 முதல் 1956 இலங்கையின் மூன்றாவது பிரதமராகப் பதவியில் இருந்தார்.

## ஆரம்ப வாழ்க்கை

ஜோன் கொத்தலாவலை ஒரு வளமிக்க குடும்பத்தில் பிறந்தவர். தந்தை ஜோன் கொத்தலாவலை (மூத்தவர்) இலங்கை காவல்துறை அதிகாரியாகப் பணியாற்றியவர். தாயார் அலீசு ஆட்டிகலை. ஜோன் 11 வயதாக இருக்கும் போது ஒரு கொலைக் குற்றச்சாட்டை அடுத்து தந்தை தற்கொலை செய்து கொண்டார். இதனை அடுத்து பௌத்தராக இருந்த தாயார் கிறித்தவத்துக்கு மதம் மாறினார். தமது நிலங்களையும் காரீய சுரங்கங்களையும் முறையாக மேலாண்மை செய்ததன் மூலம் அவர் பெரும் சொத்துக்களை ஈட்டினார். அவரது சமூக சேவைகளுக்காக அவருக்கு பிரித்தானிய அரசின் விருது கிடைத்தது.

ஜோன் கொத்தலாவலை கொழும்பு றோயல் கல்லூரியில் கல்வி பயின்றார். 1915 ஆம் ஆண்டில் விடுதலைக்கு ஆதரவான சில நடவடிக்கைகளில் பங்குபற்றியமையால் பாடசாலையை விட்டு விலக நேரிட்டது. அதன் பின்னர் ஐரோப்பா சென்றார். முதலாம் உலகப் போர்க் காலத்தில் இங்கிலாந்திலும், பிரான்சிலும் ஐந்தாண்டுகள் வரை தங்கியிருந்தார். அக்காலத்தில் கேம்பிட்சுப் பல்கலைக்கழகத்தின் கிறைஸ்ட் சேர்ச் கல்லூரியில் வேளாண்மைத் துறையில் பட்டம் பெற்றார்.

இளம் வயதில் துடுப்பாட்டம் உட்படப் பலவித விளையாட்டுகளிலும் ஈடுபாடு கொண்டிருந்தார். சிங்களம், ஆங்கிலம், பிரான்சிய மொழிகளில் பெரும் புலமை பெற்றிருந்தார். இலங்கை திரும்பிய அவர் தமது குடும்பத்தின் தோட்டங்களை நிருவகித்து வந்தார்.

ஜோன் கொத்தலாவலை எஃபி டயசு பண்டாரநாயக்கா என்பவரைத் திருமணம் புரிந்து பின்னர் மணமுறிப்புப் பெற்றார்.

## மேற்கோள்கள்

## வெளி இணைப்புகள்
* The Kotelawala Ancestry
*  Attygalle Family Tree

பகுப்பு:1897 பிறப்புகள்
பகுப்பு:1980 இறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கைப் பிரதமர்கள்
பகுப்பு:இலங்கை செனட் சபை உறுப்பினர்கள்
பகுப்பு:இலங்கை அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை பௌத்தர்கள்
பகுப்பு:இலங்கை அரசாங்க சபை உறுப்பினர்கள்
பகுப்பு:இலங்கை சட்டசபை உறுப்பினர்கள்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:சிங்கள அரசியல்வாதிகள்
பகுப்பு:சர் பட்டம் பெற்ற இலங்கையர்
பகுப்பு:இலங்கையின் வெளியுறவுத்துறை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
வான்கடிதத்தாள்

**வான்கடிதத்தாள்** என்பது, வானஞ்சல் ஊடாக அனுப்புவதற்குரிய கடிதம் எழுதுவதற்கான மிக மெல்லிய, எடை குறைவான மடித்து ஒட்டும்வகையில் வடிவமைக்கப்பட்ட தாள் ஆகும். இதில் தனியான கடித உறை எதுவும் கிடையாது. சலுகைக் கட்டணத்தில் வெளிநாடுகளுக்கு அனுப்பப்படுவதால், இதற்குள் வேறு எதையும் வைத்து அனுப்புவதைப் பெரும்பாலான அஞ்சல் நிர்வாகங்கள் ஏற்றுக்கொள்வதில்லை. இவ்வாறு ஏதாவது பொருளை உள்ளே வைத்து அனுப்புவதால் ஏற்படக்கூடிய விளைவுகள் குறித்த எச்சரிக்கைகள் வான்கடிதத்தாளில் அச்சிடப்பட்டிருப்பது உண்டு.

பெரும்பாலான வான்கடிதத்தாள்களில் முன்கட்டணம் செலுத்தப்பட்டதைக் காட்டும் அஞ்சல்தலை அச்சிடப்பட்டிருக்கும். இதனால் இது, அஞ்சல் எழுதுபொருள் எனக்கொள்ளப்படுவதற்கான தகுதியைப் பெறுகிறது. ஆனாலும், நியூசிலாந்து, சிம்பாப்வே, அயர்லாந்து போன்ர நாடுகள் வான்கடிதத்தாள்களை அச்சிட்ட அஞ்சல்தலை இல்லாமல் விற்கின்றன. இவ்வாறான அஞ்சல்தலை அச்சிடாத வான்கடிதத்தாள்களை அஞ்சல் நிர்வாகங்கள் மட்டுமன்றி தனியார் நிறுவனங்களும் வெளியிட முடியும். அனுப்புபவர்கள் தமது பெயரையும் முகவரியையும் பின்புறத்தில் எழுதவேண்டும். 

## வரலாறு
வான்கடிதத்தாள்களின் பயன்பாடு இரண்டாம் உலகப் போர்க் காலத்திலேயே (1939-45) பெருமளவுக்குப் பிரபலமானது. அரச பொறியாளர்கள் பிரிவில், இராணுவ அஞ்சல் சேவையின் மத்திய கிழக்குப் பிரிவின் உதவி இயக்குனரக இருந்த லெப்டினன்ட் கர்னல் ஆர். ஈ. இவான்சு, வானஞ்சல் தேவைகளுக்காக 1/10 அவுன்சிலும் குறைந்த எடைகொண்ட கடித அட்டைகளையே பிரித்தானிய இராணுவம் பயன்படுத்த வேண்டும் என முன்மொழிந்தார். போருக்கான அரசாங்கச் செயலாளராக இருந்த சர் அந்தனி ஏடன், 1940ல் மத்திய கிழக்குக்கு வந்திருந்தபோது, அவரிடம் இவான்சு இந்த ஆலோசனையை முன்வைத்தார். அடுத்த ஆண்டு சனவரியில், ஏடன், மத்திய கிழக்குப் படையின் தலைமைத் தளபதியான ஆர்க்கிபால்ட் வேவெல், வேவெல்லின் முதல் ஏர்ல் அவர்களுக்கு இவான்சின் திட்டம்பற்றி எடுத்துரைத்தார்.  

## இவற்றையும் பார்க்க
*கடிதத்தாள்

## மேற்கோள்கள்

பகுப்பு:அஞ்சல்
ஆடேசர் தொடருந்து நிலையம்

ஆடேசர் தொடருந்து நிலையம், இந்திய மாநிலமான குஜராத்தின் கச்சு மாவட்டத்தில் உள்ள ஆடேசரில் உள்ளது. இது அகமதாபாத் கோட்டத்துக்கு உட்பட்டது.

## தொடர்வண்டிகள்
இங்கு நின்று செல்லும் வண்டிகளில் சில்
* பாலன்பூர் விரைவுவண்டி
* காந்திதாம் விரைவுவண்டி

## சான்றுகள்

பகுப்பு:இந்தியத் தொடருந்து நிலையங்கள்
பகுப்பு:கட்சு மாவட்டம்
அட்காவ் புஜுர்கு தொடருந்து நிலையம்

அட்காவ் புஜுர்கு தொடருந்து நிலையம், இந்திய மாநிலமான மகாராஷ்டிராவின் அகோலா மாவட்டத்திலுள்ள அட்காவில் உள்ளது.

## தொடர்வண்டிகள்

## சான்றுகள்

பகுப்பு:மகாராட்டிரத் தொடருந்து நிலையங்கள்
பகுப்பு:அகோலா மாவட்டம்
மயில் சிலந்தி

**மயில் சிலந்தி** (peacock spider) என்பது ஒரு சிலந்தி வகையாகும். தாவும் சிலந்தி வகையில் மயில் சிலந்தியும் ஒன்று. மராடஸ் வோலன்ஸ் (Maratus volans) என்ற இனத்தை சார்ந்தது இவ்வகை சிலந்திகள். சிலந்தி வகைகளில் மிகவும் அழகான சிலந்தி மயில் சிலந்தி. இதன் அழகான நடனமே இதற்கு காரணப் பெயராக அமைந்தது. 
நீலம் சிவப்பு மஞ்சள் பச்சை போன்ற நிறங்களை உடையது சிலந்தியின் முதுகுப் பகுதி. இனச் சேர்க்கைக்கு முன்பாக பெண் சிலந்தியை உடன்படச் செய்வதற்காக ஆண் சிலந்தி வயிற்றுப் பகுதியை உயர்த்தி தனது மூன்று ஜோடிக் கால்களையும் (கிரிக்கெட் மைதானத்தில் பார்வையாளர்களைக்  குதூகலிக்க செய்ய ஆடும் பெண்கள் கைகளை உயர்த்தி கை தட்டி ஆடுவது போல) உயர்த்தி ஆடத் தொடங்கும். சில நேரங்களில் Bravo நடனமும் ஆடி அசத்த முயற்சி செய்யும். பெண் சிலந்திகளில் இந்த நிறங்கள் மிகவும் வெளிறிக் காணப்படும்.

ஆண் சிலந்தியின் ஆட்டம் பிடிக்காமல் போனாலோ அல்லது பெண் சிலந்தி ஏற்கனவே கருவுற்று சினையாக இருந்தாலோ பெண் சிலந்தி அதன் மேல் தாவிச் சென்று கொன்று தின்று விடும். திறமையான ஒருசில ஆண் சிலந்திகள் வேகமாகத் தாவி தப்பித்து விடும். பெரும்பாலான நேரங்களில்  சாவை சந்திக்க நேரிடும். சிறப்பாக ஆடி சேர்க்கைக்கு உடன்பட்ட பிறகு கூட கொன்று தின்றுவிடும் சிலந்திகளும் இந்த வகையில் உண்டு (Thornhill, 1984). பொதுவாக இந்த நடனம் ஐந்து நிமிடம் முதல் ஐம்பது நிமிடங்கள் வரை தொடரும். பெண் சிலந்தியானது தனது சந்ததியில் வரும் சிலந்திகள்  மிகவும் அழகாகவும் ஆதிக்கம் மிக்கதாகவும் இருக்க வேண்டும் என்று விரும்புவதே ஆண் சிலந்திகளை அதிக நேரம் ஆடுவதைப் பார்த்து துன்புறுத்தக் காரணம் என்கின்றனர் பூச்சியியல் வல்லுநர்கள் (Bergstrom, 2012). சேர்கைக்காக உயிரை மாய்த்துக் கொள்ள தயாராக உள்ள ஆண்  பூச்சிகள் தனது சந்ததி தன்னோடு நின்று விடக் கூடாது என்பதற்காகவும் இருக்கலாம் எனும் கூற்றும் உண்டு. இந்த சிலந்திகளால் மனிதனுக்கு எந்தவித ஆபத்தும் இல்லை.

## மேற்கோள்கள்

## வெளி இணைப்புகள்
* மயக்கும் மயில் சிலந்தி

பகுப்பு:சிலந்திதேள்கள்
சென்னை எழும்பூர் - தஞ்சாவூர் முதன்மை வழித்தடம்

**சென்னை எழும்பூர் - தஞ்சாவூர் முதன்மை வழித்தடம்**, இந்திய மாநிலமான தமிழ்நாட்டிலுள்ள சென்னை எழும்பூரையும், தஞ்சாவூரையும் இணைக்கிறது. இது சென்னை - தஞ்சாவூர் - திருச்சிராப்பள்ளி வழித்தடத்தின் பகுதியாகும். இதன் கிளை தடங்கள்: செங்கல்பட்டு - அரக்கோணம், விழுப்புரம் - பாண்டிச்சேரி, கடலூர் துறைமுகம் - விருத்தாச்சலம், மயிலாடுதுறை - திருவாரூர் ஆகியன. இந்த வழித்தடம் தென்னக இரயில்வேயின் வரம்புக்குள் உள்ளது.

## சான்றுகள்

## இணைப்புகள்
* தென்னக ரயில்வேயின் இணையத்தளம்

பகுப்பு:தமிழகத் தொடருந்து வழித்தடம்
தாண்டலம்(III) அலுமினைடு

**தாண்டலம்(III) அலுமினைடு** *( Tantalum(III) aluminide)* என்பது TaAl3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். தாண்டலம் அலுமினேட்டும் தாண்டலம் அலுமினைடும் நிலைப்புத் தன்மை , வெப்ப எதிர்ப்புத் திறன் மற்றும் எதிரொளிக்கும் தன்மை ஆகிய பண்புகளைப் பெற்றுள்ளன. அகச்சிவப்புக் கதிர் ஆடிகளுக்கு பூச்சாக பூசுவதற்கு இவை முன்மொழியப்படுகின்றன.

## மேற்கோள்கள்

பகுப்பு:அலுமினைடுகள்
பகுப்பு:தாண்டலம் சேர்மங்கள்
சிக்கவீர ராஜேந்திரன் (புதினம்)

**சிக்கவீர ராஜேந்திரன்** என்னும் நூல் ஹேமா ஆனந்ததீர்த்தன் என்பவரால் கன்னடத்தில் இருந்து தமிழுக்கு மொழிபெயர்க்கப்பட்ட வரலாற்றுப் புதினமாகும். இதன் மூல நூலான சிக்கவீர ராஜேந்திரா என்ற புதினம் அதை எழுதிய மாஸ்தி வெங்கடேச ஐயங்காருக்கு ஞானபீட விருதை பெற்றுத் தந்தது.

## நூலைப்பற்றி
சிக்கவீர ராஜேந்திரன் என்பது தற்போதைய கர்நாடகத்தின் குடகு பகுதியை ஆண்ட மன்னனின் பெயராகும். இவனது ஆட்சிக் காலத்தில்தான் குடகு ஆங்கிலேயரின் ஆதிக்கத்துக்கு வந்தது. வீர ராஜேந்திரன் கெட்ட சகவாசத்தில் சிக்கி மன்னனுக்கான நேர்மையை விட்டு விலகியதாலும், அரச குடும்பத்திற்குள் ஏற்பட்ட பூசல்களாலும் அவன் ஆங்கிலேயர்களிடம் ஆட்சியை பறிகொடுக்க நேர்ந்தது. அவனது ஆட்சியின் இறுதி ஆண்டில் நடந்த நிகழ்வுகளைக் கொண்டு இப்புதினம் புனையப்பட்டுள்ளது.
	
## உசாத்துணை

*சிக்கவீர ராஜேந்திரன், இரண்டாம் பதிப்பு 1990, வெளியீடு, நேஷனல் புக் டிரஸ்ட் இந்தியா, புதுதில்லி
*சிக்கவீர ராஜேந்திரன், கூகுள் புக்ஸ்

## வெளியிணைப்புகள்
*சிக்கவீர ராஜேந்திரன் (நூல் அறிமுகம்)-விக்கி மூலம்
பகுப்பு:1974 தமிழ் நூல்கள்
பகுப்பு:வரலாற்றுப் புதினங்கள்
பகுப்பு:கன்னடம்-தமிழ் மொழிபெயர்ப்பு நூல்கள்
பகுப்பு: கன்னடப் புதினங்கள்
ஹெச்எஸ்ஆர் லேஅவுட்

**ஹெச்எஸ்ஆர் லேஅவுட்** என்றறியப்படும் **ஓசூர் சர்ஜாப்பூர் சாலை லேஅவுட்**, தென்கிழக்கு பெங்களூருவில் அமைந்துள்ள குடியிருப்புப் பகுதியாகும். ஆகரா குளத்தருகில் ஓசூர் சாலைக்கும், சர்ஜாப்பூர் சாலைக்கும் நடுவில் இவ்விடம் அமைந்துள்ளது. பூங்காக்களுக்கும் தோட்டங்களுக்கும் பிரபலமான ஹெச்எஸ்ஆர் லேஅவுட் 1984-ம் ஆண்டு பெங்களூரு வளர்ச்சி ஆணையத்தால் உருவாக்கப்பட்டது. 

## பகுதி
ஏழு பிரிவுகளாக பிரிக்கப்பட்டுள்ள இந்த ஹெச்எஸ்ஆர் லேஅவுட்டானது, குறுக்கு-நெடுக்கு சாலைகளைக் கொண்டுள்ளது. ஆகரா, பரங்கைப்பாளையா, வெங்கடாபுரா, மங்கம்மாபாளையா, ஹொசப்பாளையா ஆகியவை ஹெச்எஸ்ஆர் லேஅவுட்டின் பகுதிகளாகும். இங்கு பல சிறு பூங்காக்களும் தோட்டங்களும் உள்ளன. 2004ஆம் ஆண்டு தொடங்கப்பட்ட ஜெஎஸ்எஸ் பள்ளி,  1974-ம் ஆண்டு தொடங்கப்பட்ட ஆக்ஸ்போர்டு கல்லூரி, நிவ்ட் NIFT(National Institute of Fashion Technology) ஆகியவை இங்கு அமைந்துள்ளன.

## அருகாண்மை
கோரமங்கலாவிலிருந்து 2 கி.மீ. தொலைவிலும், ஜெயநகரிலிருந்து 7 கி.மீ. தொலைவிலும் அமைந்துள்ளது. 

## பிற
சற்றுத் தாழ்வான பகுதியாக இருப்பதால், மழைக்காலங்களில் சாலைகளில் அதிக நீர் காணப்படுகிறது.. எலக்ட்ரானிக் சிட்டி அருகிலிருப்பதாலும், மடிவாலா அருகிலிருப்பதாலும் பெங்களூருவின் கூட்ட நெரிசல் இங்கும் உண்டு.

## குறிப்புகள்

## வெளி இணைப்புகள்
* Apartments & Properties in HSR layout
* HSRLayout.Biz 
* HSRLayout.in 
* Apartments near HSR layout, Bangalore
*Apartments near Old Madras Road - Concorde Auriga 

பகுப்பு:பெங்களூர்
சுற்றுத்தாள் (அஞ்சல்)

அஞ்சல் தொடர்பில் **சுற்றுத்தாள்** (wrapper) என்பது, ஒருவகை அஞ்சல் எழுதுபொருள் ஆகும். செய்தித்தாள்கள், சஞ்சிகைகள் போன்றவற்றை அஞ்சலில் அனுப்பும்போது சுற்றுவதற்கு இது பயன்படுகிறது. இது சுருட்டிய செய்தித்தாள்களைச் சுற்றுவதற்குப் போதுமான அளவு கொண்டதாகவும், அஞ்சலுக்கான முன்கட்டணம் செலுத்தப்பட்டதைக் குறிக்கும் தபால்தலை அச்சிட்டதாகவும் இருக்கும்.

## வரலாறு
1861ம் ஆண்டில் ஐக்கிய அமெரிக்கா முதன் முதலாக அஞ்சல் தேவைக்கான சுற்றுத்தாளை வெளியிட்டது. தொடர்ந்து நியூ சவுத் வேல்சு (1864), வட செருமன் கூட்டாட்சி (1868), விக்டோரியா (1869), ரோமானியா (1870), பெரிய பிரித்தானியா (1870) என்பனவும் சுற்றுத்தாள்களை வெளியிட்டன. மொத்தமாக 110 நாடுகள் சுற்றுத்தாள்களை வெளியிட்டுள்ளன.

சார்லசு நைட் என்பவரே முதன் முதலாக அஞ்சல்தலையிட்ட சுற்றுத்தாளைப் பயன்படுத்துவது குறித்து முன்மொழிந்தவர் என்றும், சுற்றுத்தாளைக் கண்டுபிடித்தவர் என்றும் கருதப்படுகிறார். 1834ல் நிதித்துறை அமைச்சராக இருந்த அல்தோர்ப் பிரபுவுக்கு எழுதிய கடிதத்தில் சார்லசு இந்தத்திட்டத்தை முன்மொழிந்திருந்தார். 

## மேற்கோள்கள்
 

பகுப்பு:அஞ்சல்
பிலிப் சைல்ட்சு கீனான்

** பிலிப் சைல்ட்சு கீனான்** *(Philip Childs Keenan)* (1908 மார்ச் 31, &ndash;2000 ஏப்பிரல் 20,)  ஓர் அமெரிக்க வானியலாளர்.

கீனான் ஓர் அமெரிக்க கதிர்நிரலியலாளர். இவர் வில்லியம் வில்சன் மார்கன், எஇத் கெல்மன் (1911–2007) ஆகியோருடன் இணைந்து 1939 முதல்1943 வரை ஆய்வு செய்து MKKஎன்ற  விண்மீன் கதிர்நிரல் வகைபாட்டை உருவாக்கினார். இந்த இருபருமான (வெப்பநிலை, ஒளிர்திறன்) வகைபாட்டமைப்பு  பிறகு1973இல் மார்கனாலும் கீனானாலும் திருத்தியமைக்கப்பட்டது. இன்றும் இந்த மார்கன்-கீனான் வகைபாட்டமைப்பு வழக்கில் உள்ளது.

அவர்களது நீண்டகால ஆய்வில் கீனான் சூரியனைவிடக் குளிர்வான விண்மீன்களுக்குக் கவனம் செலுத்த, மார்கன் சூரியனைவிடச் சூடான வின்மீன்களின்பால் கவனம் செலுத்தினார்.  கீனான் நெடுங்காலத்துக்கு ஆய்வு செய்து 1999இல் 70 விண்மீன்களுக்கான தகவல்களை இறுதி ஆய்வுரையில் வெளியிட்டார்.

## தகைமைகள்

**இவரது பெயரிடப்பட்டவை**

*சிறுகோள் 10030 பில்கீனான்

## மேற்கோள்கள்

Mary Woods Scott, "Philip Childs Keenan", in Hockey et al. eds., *Biographical Encyclopedia of Astronomers* (Springer 2007)

## வெளி இணைப்புகள்

* Annual Review of Astronomy and Astrophysics 11:29-50, September 1973

* New York Times 24 Apr 2000

* PASP 112:1519–1522, November 2000

* BAAS 33: 1574-1575, 2001

பகுப்பு:1908 பிறப்புகள்

பகுப்பு:2000 இறப்புகள்

பகுப்பு:அமெரிக்க வானியலாளர்கள்
இந்தியாவிலுள்ள தொடருந்து நிலையங்கள்

இது இந்தியாவிலுள்ள தொடருந்து நிலையங்களின் பட்டியல். தொடருந்து நிலையங்களும் அவற்றை உள்ளடக்கிய மண்டலங்களும் , அமைந்துள்ள மாநிலங்களும் கீழே தரப்பட்டுள்ளன.     நிலையங்களின் அருகிலேயே அவற்றின் குறியீடுகளும் தரப்பட்டுள்ளன. 

இது முழுமையானது அல்ல. இந்தியாவில் எட்டாயிரத்துக்கும் அதிகமான தொடர்வண்டி நிலையங்கள் இருக்கின்றன.

## அ

## ஆ

## இ

## ஈ

## உ

## ஊ

## எ

## ஏ

## ஐ

## ஒ

## ஓ

## ஔ

## க

## ச

## ஞ

## ட

## த

## ந

## ப

## ம

## ய

## ர

## ல

## வ

## ள

## ஜ

## ஷ

## ஹ

## ஸ்ரீ

## சான்றுகள்

## இணைப்புகள்
* தொடர்வண்டி நிலையங்கள் - இந்திய ரயில்வே


பகுப்பு:இந்தியப் பட்டியல்கள்
மனோஜ் கே. ஜெயன்

**மனோஜ் கே. ஜெயன்** (பிறப்பு 15 மார்ச் 1966) ஓர் இந்தியத் திரைப்பட நடிகர் ஆவார். இவர் தமிழ், மலையாளம், தெலுங்கு மொழித் திரைப்படங்களில் குணச்சித்திர வேடங்களிலும், எதிர்மறை நாயகனாகவும் நடித்து வருகிறார். மலையாளத் திரைப்படங்களில் சிறப்பான நடிப்பை வெளிப்படுத்திவரும் இவர், சிறந்த நடிகருக்கான கேரள மாநில அரசின் திரைப்பட விருதை மூன்று முறை பெற்றுள்ளார்.

## நடித்த திரைப்படங்கள்
### தமிழ்த் திரைப்படங்கள்

## மேற்கோள்கள்

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
தாண்டலம் போரைடு

**தாண்டலம் போரைடுகள்** *(Tantalum borides )* என்பவைகள் தாண்டலம் மற்றும் போரான் தனிமங்களின் சேர்மங்களாகும். உச்ச அளவு கடினத்தன்மை பெற்றிருப்பதன் காரணமாக இச்சேர்மங்கள் முக்கியத்துவம் பெறுகின்றன.

TaB படலம் மற்றும் TaB2 படிகம் ஆகியவற்றின் கடினத்தன்மை அளவு ~30 கிகாபா என விக்கர்சு கடினத்தன்மை சோதனை முடிவுகள் தெரிவிக்கின்றன. இத்தகையச் சேர்மங்கள் 700 <sup>0</sup> செ வெப்பநிலைக்கு கீழான ஆக்சிசனேற்றம் மற்றும் அமிலங்களால் அரிக்கப்படாமல் நிலைப்புத் தன்மை கொண்டிருக்கின்றன

## பண்புகள்

பல இருபோரைடுகள் (AlB2, MgB2) போலவே TaB2  சேர்மமும் அறுகோணப் படிக அமைப்பையே கொண்டுள்ளது. . சில போரைடுகளின் இடக்குழுக்கள் இங்கு தரப்படுகின்றன.  TaB – நேர்சாய்சதுரப் படிகம், தாலியம்(I) அயோடைடு –வகை Cmcm , Ta5B6 Cmmm வகை, Ta3B4 Immm வகை, அறுகோண அலுமினியம் இருபோரைடு, P6/mmm வகை என்ற இடக்குழுக்களில் இடம்பெற்றுள்ளன. 
  
## தயாரிப்பு

மண்டல உருக்குப் படிகமாக்கல் செயல்முறையில் 6 செ.மீ நீளமும் 1 செ.மீ விட்டமும் கொண்டுள்ள ஒற்றைப் படிகங்கள் தயாரிக்கப்படுகின்றன. -TaB, Ta5B6, Ta3B4 or TaB2 

540 முதல் 800 <sup>0</sup> செ வெப்பநிலை அளவுகளில் TaCl5-BCl3-H2-Ar என்ற வாயுக் கலவையில் இருந்து தாண்டலம் போரைடு படலங்களை படிவுகளாக்க முடியும். 600 <sup>0</sup> செ அளவுக்கு அதிகமான வெப்பநிலையில்,  ஆதார வளிமத்தின் வளிமப் பாய்வு வீதம் (BCl3/TaCl5) ஆறு எனவுள்ள போது ஒற்றைத் தறுவாய் TaB2 சேர்மத்தையும் ஒற்றைத் தறுவாய் TaB BCl3/TaCl5 = 2–4 மற்றும் 600–700 <sup>0</sup> செ வெப்பநிலையிலும் உருவாகின்றன.

## மேற்கோள்கள்

பகுப்பு:தாண்டலம் சேர்மங்கள்
பகுப்பு:போரைடுகள்
பகுப்பு:மீகடினப் பொருட்கள்
ரோபோ சங்கர்

**ரோபோ சங்கர்** (24 திசம்பர் 1978&nbsp;– 18 செப்டம்பர் 2025) தமிழ் மேடை சிரிப்புரைஞரும், நடிகருமாவார். ரோபோ சங்கர் தமிழ்த் திரைப்படங்களில் குணச்சித்திர வேடங்களில் நடித்துள்ளார். விஜய் தொலைக்காட்சியின் கலக்கப் போவது யாரு? நிகழ்ச்சியின் மேடை சிரிப்புரை மூலமாக பரவலாக அறியப்பட்டவர். விஜய் தொலைக்காட்சியில் நிகழ்ச்சித் தொகுப்பாளராகவும் செயல்பட்டு வந்தார்..

## திரை வாழ்க்கை
சங்கர் கிராமத்து நிகழ்ச்சிகளில் ரோபோ நடனம் ஆடி ரோபோ சங்கர் என்ற பெயரை பெற்றார். ரௌத்திரம் (2011) படத்தில் கோகுல் ஒரு கதாபாத்திரத்தை வழங்கியபோது இவர் ஒரு மிமிக்ரி கலைஞராக இருந்தார்; இருப்பினும், இவரது காட்சிகள் படத்திலிருந்து திருத்தப்பட்டன. கோகுல் மீண்டும் இவரை இதற்குத்தானே ஆசைப்பட்டாய் பாலகுமாரா (2013) படத்தில் நடிக்க வைத்தார். இப்படம் இவருக்கு திருப்புமுனையாக அமைந்தது. யாருடா மகேஷ், கப்பல் போன்ற படங்களில் சிறிய வேடங்களில் நடித்த சங்கரை, பாலாஜி மோகன், வாயை மூடி பேசவும் (2014) படத்தில் நடிக்க வைத்தார். இவரது நடிப்பு விமர்சகர்களால் "உச்சம்" என்று விவரிக்கப்பட்டது. இதன் பின்னர் டூரிங் டாக்கீஸில் (2015) எதிர்மறையான கதாபாத்திரத்தில் நடித்தார். பின்னர் மாரி (2015)-இல் தனுசுடன் நடித்தார். இப்படத்தில் சங்கரின் நடிப்பு விமர்சகர்களால் குறிப்பிடப்பட்டது. இவர் "சிறப்புக் குறிப்புக்குத் தகுதியானவர்", "தனது தனித்துவமான நகைச்சுவை, உடல் மொழி ஆகியவற்றால் அனைவரையும் கவர்ந்தார்.

## தனிப்பட்ட வாழ்க்கை
சங்கரின் மகள் இந்திரஜா பிகில் திரைப்படத்தில் பெண் கால்பந்து வீராங்கனைகளில் ஒருவராக அறிமுகமானார். மேலும் ஜீ தமிழின் சர்வைவர் நிகழ்ச்சியில்  வெளியேற்றப்பட்டவர். இவருடைய மனைவி பிரியங்கா, கன்னி மாடம் (2020) மூலம் நடிகையாக அறிமுகமானார். 2023ஆம் ஆண்டில், இவரது எடை இழப்பு பயணத்தின் போது மஞ்சள் காமாலை காரணமாகக் கூடுதல் எடையை இழந்ததால் பல இணையவாசிகள் இவரது உடல்நிலைக் குறித்துக் கவலை தெரிவித்தனர்.

## நடித்துள்ள திரைப்படங்கள்

### தொலைக்காட்சித் தொடர்கள்

## இறப்பு
சங்கர் 2025 செப்டம்பர் 18 அன்று சென்னையில் உடல்நலக் குறைவினால் சிகிச்சைப்பலனின்றி உயிரிழந்தார்.

## மேற்கோள்கள்

## வெளியிணைப்புகள்
*
*

பகுப்பு:1978 பிறப்புகள்
பகுப்பு:2025 இறப்புகள்
பகுப்பு:தமிழ் நகைச்சுவை நடிகர்கள்
பகுப்பு:மதுரைத் திரைப்பட நடிகர்கள்
பொருட்பெயர்

இட்டு வழங்கப்பெறும் பெயர்ச்சொற்களை பொருட்பெயர் என்றழைப்பர். எல்லா மொழியிலக்கணங்களும் மொழியில் பயன்படும் சொற்களைப் பெயர் என்றும், வினை என்றும் பாகுபடுத்திக் கொள்கின்றன. தமிழில் **பொருட்பெயர்** என்பது பொருளைக் குறிக்கும் பெயர். பொருள் உருவமாகவோ, அருவமாகவோ இருக்கும். தமிழ் மொழி பெயர்களை ஆறு வகைகளாகப் பகுத்துக்கொண்டுள்ளது.

## பொருட்பெயர்
ஒரு பொருளுக்கு பெயராகிவருவது பொருட்பெயர் ஆகும். 
இது உயர்திணைப் பொருட்பெயர், அஃறிணைப் பொருட்பெயர் என இரண்டு வகைப்படும்.

;உயர்திணைப் பொருட்பெயர்
ஆண்பால் பொருட்பெயர், பெண்பால் பொருட்பெயர்.
சான்று: முத்து, பேச்சியப்பன், மலர்விழி, தேன்மொழி, அம்மன், பாண்டிமுனி, கருப்பசாமி.

;அஃறிணைப் பொருட்பெயர்
இது இரண்டாகப் பகுக்கப்படும். அவை: உயிருள்ள அக்றிணைப் பொருட்பெயர், உயிரற்ற அக்றிணைப் பொருட்பெயர்.

;உயிருள்ள அஃறிணைப் பொருட்பெயர்
ஒன்று முதல் ஐந்தறிவுள்ள அனைத்தின் பெயர்களும் உயிருள்ள அஃறிணைப் பொருட்பெயரில் அடங்கும்
சான்று: புல், மீன், நாய், யானை.

;உயிரற்ற அஃறிணைப் பொருட்பெயர்
இதில் உயிரற்ற இயற்கைப் பொருட்களும், உயிரற்றசெயற்கைப் பொருட்களின் பெயரும் அடங்கும்.
சான்று: நிலா, வான், மலை, நாற்காலி, கணினி, வண்டி

* மாடு - உயிருள்ள பொருட்பெயர், கல் - உயிரில்லாப் பொருட்பெயர், காற்று - உருவமில்லாப் பொருட்பெயர்

## பொருட் பெயரின் பண்புகள்
* வேற்றுமை உருபுகளைக் கொள்ளும்.
* காலம் காட்டாது.
* திணை, பால் பகுப்புகள் கொண்டது.

## அடிக்குறிப்பு

பகுப்பு:சொல்லிலக்கணம்
பகுப்பு:இலக்கணம்
கண்வர்

**கண்வ மகரிஷி**  (ஆங்கிலம் : Kanva) (சமசுகிருதம்: कण्‍व **), பண்டைய இந்தியாவின் ரிக் வேதகால முனிவர்களில் ஒருவர். அங்கரிசரின் மகன்.
கன்வ முனிவரின் ஆசிரமம் உத்தரகாண்ட் மாநிலத்தின் மாலினி ஆற்றாங்கரையில், கோட்துவாரா எனுமிடத்தில் அமைந்துள்ளது. இவரே த்ரேதா யுகத்தை சேர்ந்த சகுந்தலையை வளர்த்தவர் ஆவார்.

## மகாபாரதத்தில்
* மகாபாரத வரலாற்றின் படி, விசுவாமித்திர மகரிஷி – மேனகைக்கு பிறந்த சகுந்தலையை, கண்வ முனிவர் எடுத்து வளர்த்தார். மேலும் துஷ்யந்தன் – சகுந்தலைக்கு திருமணம் செய்து அவர்களுக்கு பிறந்த மகன் அரசன் பரதனையும் ஆதரித்தவர்.

## மேற்கோள்கள்

## வெளி இணைப்புகள்
* கண்வ மகரிஷி பேருரை

பகுப்பு:இந்திய மெய்யியலாளர்கள்
பகுப்பு:முனிவர்கள்